खुशहाली के लिए मां मोड़े की हुई पूजा
गालूडीह| हेंदलजुड़ीपंचायत के लोहागोड़ा गांव में मां मोड़े की दो दिवसीय पूजा का आयोजन किया गया। इस मौके पर जाहेरथान में मां मोड़े की पूजा कर क्षेत्र की खुशहाली के लिए लोगों ने आशीर्वाद मांगा। नायके चीनू हांसदा ने पूजा कराई। यह पूजा पांच वर्षों पर होती है। पूजा के दौरान भक्तों द्वारा बलि भी दी जाती है। गांव के बाहर काम करने वाले सभी लोग इस पूजा में घर जाते हैं। वहीं रिश्तेदारों को भी आमंत्रित किया जाता है। नव निर्वाचित मुखिया छीतारानी हांसदा, ग्राम प्रधान सोकेन हांसदा, दुलाल हांसदा ने बताया कि गांव में किसी प्रकार की कोई विपदा नहीं आए। इसके लिए प्रत्येक पांच वर्ष के बाद पूजा का आयोजन किया जाता है।
hin_Deva hin_Deva